**Մարիա Սեֆիդարի Ուիչի** (իսպ.՝ María Sefidari Huici, 1982, Մադրիդ, Իսպանիա), իսպանացի հոգեբան, մանկավարժ և հաղորդակցության ու իսպանական թվային մշակույթի գծով մասնագետ։ Ինտերնետում համագործակցային կառավարման և մշակութային արտադրության գծով փորձագետ, գիտելիքի և ազատ մշակույթի բնագավառի ակտիվիստ։ 2018 թվականի հուլիսի 20-ից Վիքիմեդիա հիմնադրամի նախագահն է։

Կենսագրություն
--------------

Մարիա Սեֆիդարին ծնվել է Մադրիդում։ Ավարտել է Մադրիդի Կոմպլուտենսե համալսարանի հոգեբանության ֆակուլտետը և նույն համալսարանում ստացել կոմերցիայի և զբոսաշրջության մագիստրոսի կոչում։ 2014 թվականին եղել է TechweekWomenLeadershipFellows ծրագրի  թոշակառու, որը  նվիրված էր բիզնեսի և տեխնոլոգիաների ոլորտում երիտասարդ կանանց առաջնորդությանն աջակցելուն։ 2015 թվականից համարվում է Խուան Կառլոսի անվան համալսարանի թվային հաղորդակցության, մշակույթի և քաղաքացիության բնագավառի մագիստրոսական ծրագրի պրոֆեսոր։

### Ազատ գիտելիք և մշակույթ

Սեֆիդարին, որը Վիքիպեդիայում հայտնի է որպես *Raystorm*, Վիքիմեդիայի նախագծերին մասնակցել է 2006 թվականից։ Նա բացահայտել է Վիքիպեդիան, իր առանձին հարցազրույցներում, երբ իր կրտսեր քրոջը բացատրում էր, որ կա մի կայք, որը յուրաքանչյուրը կարող է գրել կամ խմբագրել։ «Ամեն ինչ սկսվում է նրանից, երբ սկսում ես հետաքրքրվել որևէ թեմայով և շատ ժամեր ես տրամադրում հոդվածները բարելավելուն և տեսնում ես, որ գոյություն ունի Վիքիպեդիայի քաղաքականություն, որը պետք է բարեփոխվի»։ Կարճ ժամանակ անց նա սկսել է ԼԳԲՏ վիքի նախագիծ, այդ խմբերն ավելի տեսանելի դարձնելու և այդ թեմային առնչվող ամբողջ բովանդակությունը բարելավելու և կազմակերպելու նպատակով՝ ոգեշնչվելով նմանատիպ շարժումից, որը գոյություն ուներ հանրագիտարանի անգլերեն բաժնում։

Հոդվածներ գրելու հետ մեկտեղ, Մարիան սկսեց իր գործունեությունը Վիքիմեդիա շարժման մեջ։ 2011 թվականին Մարիան դարձել է Վիքիմեդիայի հիմնադիրներից մեկն Իսպանիայում և կազմակերպության առաջին փոխնախագահը, իսկ 2015 թվականին միացել է Wikimujeres օգտատերերի խմբին, որը կենտրոնացած է կանանց արժանիքները գնահատելու և գենդերային բացը վերացնելու թեմաների վրա։ Վիքիմեդիայում աշխատել է Հիմնադրամի խորհրդի մի քանի հանձնաժողովներում, այդ թվում՝ Անդամության կոմիտեում և Խորհրդի կառավարման կոմիտեում, որտեղ եղել է նախագահ։ 2013 թվականին ընտրվել է «Վիքիմեդիա» հիմնադրամի խորհրդի անդամ՝ դառնալով նրա անդամության մեջ ընտրված առաջին իսպանուհին։ Նա խորհրդի կազմում աշխատել է մինչև 2015 թվականը։

2016 թվականին միացել է «Վիքիմեդիա» հիմնադրամին՝ համայնքի կողմից հայտարարված մեկ տարի թափուր աշխատատեղում և ստանձնել կազմակերպության փոխնախագահի պաշտոնը։ Հաստատվել է որպես փոխնախագահ երկրորդ ժամկետով 2017 թվականին։ Այդ տարիների ընթացքում մասնակցել է բազմաթիվ վերապատրաստման դասընթացների և միջոցառումների բաց և ազատ գիտելիքների և Վիքիպեդիայի բովանդակության մեջ բազմազանություն և հավասարություն մտցնելու վերաբերյալ։

2018 թվականի հուլիսին ընտրվել է Վիքիմեդիա հիմնադրամի նախագահ Վիքիմանիայի 14-րդ ամենամյա միջազգային կոնֆերանսում, իսկ 2019 թվականի օգոստոսին նորից վերընտրվել է։

2020 թվականի մարտին Մարիան հայտարարել է, որ երեխայի է սպասում և 4 ամսով արձակուրդ է մեկնել։ Նատալյա Տիմկիվը նշանակվել է Վիքիմեդիա հիմնադրամի նախագահի ժամանակավոր պաշտոնակատար։

Ծանոթագրություններ
------------------

1. 1 2
2. ↑
3. ↑  «Chicago Womens leadership program | Techweek» (անգլերեն). Արխիվացված է օրիգինալից 2018 թ․ հուլիսի 20-ին. Վերցված է 2018 թ․ հուլիսի 19-ին.
4. ↑  «Publicaron los resultados de las elecciones de la Fundación Wikimedia». Արխիվացված է օրիգինալից 2019 թ․ հունիսի 17-ին. Վերցված է 2020 թ․ հուլիսի 26-ին.
5. ↑  «La Wikipedia al descubierto» (իսպաներեն). Արխիվացված է օրիգինալից 2021 թ․ ապրիլի 21-ին. Վերցված է 2018 թ․ հուլիսի 19-ին.
6. ↑  «La española que ha llegado a vicepresidir Wikimedia defendiendo al colectivo LGBT» (իսպաներեն). Վերցված է 2018 թ․ հուլիսի 19-ին.
7. ↑  «Wikipedia: 10 años y 278 ediciones» (իսպաներեն). 2011 թ․ հունվարի 11. Վերցված է 2018 թ․ հուլիսի 19-ին.
8. ↑  «Wikipedia como Herramienta de Aprendizaje basada en Nuevas Tecnologías». *eventum.usal.es* (իսպաներեն). Վերցված է 2018 թ․ հուլիսի 19-ին.
9. ↑  «Wikipedia se llena de nombres de mujer» (իսպաներեն). 2016 թ․ հոկտեմբերի 18. Վերցված է 2018 թ․ հուլիսի 19-ին.
10. 1 2  «Board of Trustees - Wikimedia Foundation». *foundation.wikimedia.org* (անգլերեն). Վերցված է 2018 թ․ հուլիսի 19-ին.
11. ↑  «Iniciativa Open Data reivindica el papel y la importancia de los datos abiertos en la sociedad actual» (իսպաներեն). 2018 թ․ փետրվարի 20. Արխիվացված է օրիգինալից 2018 թ․ հուլիսի 20-ին. Վերցված է 2018 թ․ հուլիսի 19-ին.
12. ↑  «Nosotras creamos, nosotras editamos» (իսպաներեն). Վերցված է 2018 թ․ հուլիսի 19-ին.
13. ↑  «Mapping the feminist internet: the Whose Knowledge? campaign at the AWID Forum | GenderIT.org». *www.genderit.org* (անգլերեն). Վերցված է 2018 թ․ հուլիսի 19-ին.
14. ↑  «Wikimedia Foundation announces Tanya Capuano as new Trustee, alongside leadership appointments at 14th annual Wikimania – Wikimedia Blog». *blog.wikimedia.org* (անգլերեն). Վերցված է 2018 թ․ հուլիսի 20-ին.
15. ↑  «Wikimedia Foundation announces Shani Evenstein Sigalov as new Trustee, as well as leadership appointments at fifteenth annual Wikimania». *Wikimedia Foundation* (անգլերեն). 2019 թ․ օգոստոսի 16. Վերցված է 2019 թ․ օգոստոսի 30-ին.
16. ↑  «Minutes/2020-02 - Wikimedia Foundation Governance Wiki». *foundation.wikimedia.org*. Վերցված է 2020 թ․ հունիսի 26-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | ORCID |

 |